Kauno miesto savivaldybės tarybos

2024 m. spalio 8 d.

sprendimo Nr. T-741

2 priedas

**LENGVATŲ, TAIKOMŲ GYVENTOJAMS, ĮSIGYJANTIEMS VERSLO LIUDIJIMUS 2025 METAIS VYKDOMAI VEIKLAI, DYDŽIAI**

1. Lengvatų, kurios gali būti taikomos verslo liudijimus įsigyjantiems asmenims, rūšys ir jų dydžiai:

| Kodas | Verslo liudijimus įsigyjantys asmenys, kuriems taikomos lengvatos | Lengvatos dydis (proc.), kai verslo liudijime nėra įrašytų kitų asmenų | Lengvatos dydis (proc.), kai verslo liudijime yra įrašytų kitų asmenų |
| --- | --- | --- | --- |
| 101 | Gyventojai, sulaukę senatvės pensijos amžiaus | 60 | 0 |
| 103 | Tėvai (įtėviai), auginantys tris ir daugiau vaikų (įvaikių) iki 18 metų, taip pat vyresnius, jeigu jie mokosi mokyklose pagal bendrojo ugdymo, profesinio mokymo programas grupinio mokymosi forma kasdieniu, nuotoliniu mokymo proceso organizavimo būdais, pavienio mokymosi forma savarankišku, nuotoliniu mokymo proceso organizavimo būdais, pagal studijų programas nuolatine (dienine) studijų forma | 60 | 0 |
| 104 | Tėvai (motinos, įtėviai, įmotės), vieni auginantys vaiką (įvaikį) iki 18 metų arba vyresnį, jeigu jis mokosi mokykloje pagal bendrojo ugdymo, profesinio mokymo programas grupinio mokymosi forma kasdieniu, nuotoliniu mokymo proceso organizavimo būdais, pavienio mokymosi forma savarankišku, nuotoliniu mokymo proceso organizavimo būdais, pagal studijų programas nuolatine (dienine) studijų forma | 60 | 0 |
| 105 | Tėvas (motina, įtėvis, įmotė), auginantis vaiką (įvaikį) su negalia iki 18 metų arba vyresnį vaiką (įvaikį) su negalia, kuriam nustatytas specialusis nuolatinės slaugos poreikis | 60 | 0 |
| 106 | Mokiniai (studentai), jeigu jie mokosi mokyklose pagal bendrojo ugdymo, profesinio mokymo programas grupinio mokymosi forma kasdieniu, nuotoliniu mokymo proceso organizavimo būdais, pavienio mokymosi forma savarankišku, nuotoliniu mokymo proceso organizavimo būdais, pagal studijų programas nuolatine (dienine) studijų forma | 40 | 0 |
| 107 | Asmenys, turintys tradicinio amatininko statusą, kai įsigyja verslo liudijimą savo tradiciniam amatui | 40 | 0 |
| 109 | Asmenys su negalia, kuriems nustatytas 0–25 procentų dalyvumo lygis ir (arba) sunkaus neįgalumo lygis | 80 | 0 |
| 110 | Asmenys su negalia, kuriems nustatytas 30–40 procentų dalyvumo lygis ir (arba) vidutinio neįgalumo lygis | 60 | 0 |
| 111 | Asmenys su negalia, kuriems nustatytas 45–55 procentų dalyvumo lygis ir (arba) lengvo neįgalumo lygis | 60 | 0 |
| 112 | Bedarbiai, kuriems suteiktas ilgalaikių bedarbių statusas Užimtumo tarnyboje | 50 | 0 |
|  | Užsieniečiai, kuriems pagal Lietuvos Respublikos Vyriausybės 2022 m. kovo 16 d. nutarimą Nr. 224 „Dėl laikinosios apsaugos Lietuvos Respublikoje suteikimo“ suteikiama laikinoji apsauga Lietuvos Respublikoje, Ukrainos piliečiai, jų šeimos nariai ir asmenys be pilietybės, gyvenantys Ukrainoje, kurie negali grįžti į Ukrainą dėl Rusijos Federacijos karinių veiksmų Ukrainoje,  besinaudojantys beviziu režimu arba turintys galiojančią Šengeno vizą, turintys nacionalinę vizą arba leidimą gyventi Lietuvoje, užsieniečiai, kurie pateikė prašymą išduoti arba pakeisti leidimą laikinai gyventi Lietuvos Respublikoje, kurie pateikė prašymą suteikti prieglobstį arba turintys interesų Lietuvoje turinčio užsieniečio kodą (ILTU)  (laikoma *de minimis* pagalba pagal 2013 m. gruodžio 18 d. Komisijos reglamentą dėl Sutarties dėl Europos Sąjungos veikimo 107 ir 108 straipsnių taikymo *de minimis* pagalbai su visais pakeitimais) | 99 | 0 |

2. Gyventojui, patenkančiam į kelias šiame sąraše nurodytų asmenų grupes, taikoma viena jo pasirinkta lengvata.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_